Manna la RoosaFoto: Kollaaž (2 × Karmo Tüür)
Viru väljaku kaenlas asuvas edevalt vanamoelises puumajas leiduvad kõrvuti kaks eksootilist puhvetit, millest üks kannab Manna la Roosa nime. Veidi kaootilise ja põhjamaalase pilgu jaoks mõõdutundetult värvi- ja detailirohke sisekujundus vormub miskipärast minu peas sõnaks „Kuuba“ ... võimalik et hiljuti sellest saareriigist naasnud tuttava pajatuste tõttu.
Kuuba või mitte, aga laiemalt Ladina-Ameerika on siin teemaks küll, kui nüüd nina juba menüüsse torgata. No näiteks supp nimega „Caldo de pollo“ (kanasupp, 8 eurot), mille saabumine võttis u 15 minutit. Targad seletused ütlevad, et sellenimeline supp erinevat muudest kanasuppidest selle poolest, et kana pakutakse selles suurte tükkidena, mitte peenelt hakituna.